રાજકોટ શહેરના મ્યુનિસિપલ કમિશ્નરની ઘરની પાસેના એક ગાર્ડનમાં એક યુવાન બેઠો હતો. તે સમયે મરૂન રંગની મારૂતિ ફ્રન્ટી નંબર જીજે 3 કે 7828 આવી હતી. અને તેમાંથી મહિલા અને બે પુરુષોએ ઉતરીને આ યુવકને ઢોર માર માર્યો હતો. પછી પુરુષોએ તે શખ્સને ઢસડીને કાર સુધી લઈ ગયા હતા અને કારમાં પુરીને ઉઠાવી ગયા હતા. આ ઘટના જોવા લોકોના ટોળેટોળા ઉમટ્યા હતા પંરતુ કોઈએ યુવકને છોડાવ્યો ન હતો કે ન તો પોલીસને જાણ કરી હતી. ટોળે વળેલા લોકમાંથી એક પ્રત્યક્ષદર્શીએ જણાવ્યું હતું કે આ યુવકે લોટરી માટે કે ડ્રો માટે લીધેલા નાણા પાછા આપ્યા નહોતા આથી આ ઘટના બની હતી. જોકે આટલી ઘટના બાદ પણ પોલીસે જણાવ્યુ હતું કે આ બનાવ અંગે તેમને કાંઈ ખબર નથી.